PRAVILNIK

O IZMJENAMA I DOPUNAMA PRAVILNIKA O POREZU NA DOHODAK

# Članak 1.

U Pravilniku o porezu na dohodak (Narodne novine, br. 10/17, 128/17, 106/18, 1/19, 80/19, 1/20, 74/20, 1/21, 102/22 i 112/22), u članku 4. stavku 2. riječi: „žiroračun“ zamjenjuju se riječima: „račun“.

U stavku 3. riječ: „žiroračun“ zamjenjuje se riječima: „račun“.

# Članak 2.

U članku 6. stavku 1. r.br. 1. - 8. mijenjaju se i glase:

|  |  |  |  |
| --- | --- | --- | --- |
| R.br. | Primici na koje se do propisanog iznosa ne plaća porez na dohodak | Koeficijent | Iznos u eurima i centima |
| 1 | 2 | 3 | 4 |
| 1. | Nagrade učenicima za vrijeme praktičnog rada i naukovanja te naknade učenicima za vrijeme dualnog obrazovanja ([članak 9.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984) stavak 1. točka 4. Zakona) | 0,7 | do 232,27  mjesečno |
| 2. | Primici po posebnim propisima učenika i studenata na školovanju za rad preko učeničkih i studentskih udruga ([članak 9.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984) stavak 1. točka 6. Zakona) | 9,6 | do 3.185,38  godišnje |
| 3. | Potpora djetetu za školovanje do 15. godine života odnosno do završetka osnovnoškolskog obrazovanja ([članak 9.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984) stavak 1. točka 13. Zakona) | 0,7 | do 232,27  mjesečno |
| 4. | Stipendije učenicima i studentima za redovno školovanje u tuzemstvu i inozemstvu na srednjim, višim i visokim školama te fakultetima ([članak 9.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984) stavak 1. točka 14. Zakona) | 0,7 | do 232,27  mjesečno |
| 5. | Stipendije studenata na sveučilištima u tuzemstvu i inozemstvu koje se dodjeljuju studentima za izvrsna postignuća u znanju i u ocjenama na sveučilištima, a koji su za dodjelu stipendija izabrani na javnim natječajima kojima mogu pristupiti svi studenti pod jednakim uvjetima ([članak 9.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984)stavak 1. točka 14. Zakona) | 1,6 | do 530,90 mjesečno |
| 6. | Športske stipendije koje se prema posebnim propisima isplaćuju športašima za njihovo športsko usavršavanje [(članak 9](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984). stavak 1. točka 16. Zakona) | 0,7 | do 232,27  mjesečno |
| 7. | Nagrade za športska ostvarenja  ([članak 9](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984). stavak 1. točka 17. Zakona) | 8,0 | do 2.654,48  godišnje |
| 8. | Naknade koje se isplaćuju športašima amaterima prema posebnim propisima ([članak 9](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984). stavak 1. točka 17. Zakona) | 0,7 | do 232,27 mjesečno |

U stavku 2. riječi: „do visine 4.000,00 kuna mjesečno“ zamjenjuju se riječima: „do visine 530,90 eura mjesečno“.

# Članak 3.

U članku 7. stavku 2. r.br. 1. - 38. mijenjaju se i glase:

|  |  |  |  |
| --- | --- | --- | --- |
| R.br. | Opis | Koeficijent | Iznos u eurima i centima |
| 1 | 2 | 3 | 4 |
| 1. | Potpore zbog invalidnosti radnika | 1,0 | do 331,81 godišnje |
| 2. | Potpore za slučaj smrti radnika | 3,0 | do 995,43, osim jednokratnih potpora iz članka 8. stavka 2. točke 8. Zakona koje poslodavci isplaćuju djeci radnika, a koje se smatraju neoporezivim primicima u ukupnom iznosu |
| 3. | Jednokratne potpore u slučaju smrti člana uže obitelji radnika (bračnog druga, roditelja, roditelja bračnog druga, djece, drugih predaka i potomaka u izravnoj liniji, posvojene i udomljene djece i djece na skrbi te punoljetne osobe kojoj je porezni obveznik imenovan skrbnikom prema posebnom zakonu) | 1,2 | do 398,17 |
| 4. | Potpore zbog neprekidnog bolovanja radnika dužeg od 90 dana. Razdoblje bolovanja duže od 90 dana ne mora se odnositi na jednu kalendarsku godinu | 1,0 | do 331,81 godišnje |
| 5. | Prigodne nagrade (božićnica, naknada za godišnji odmor i sl.) | 2,0 | do 663,62 godišnje |
| 6. | Nagrade radnicima za navršenih 10 godina radnog staža | 0,6 | do 199,09 |
| 7. | Nagrade radnicima za navršenih 15 godina radnog staža | 0,8 | do 265,45 |
| 8. | Nagrade radnicima za navršenih 20 godina radnog staža | 1,0 | do 331,81 |
| 9. | Nagrade radnicima za navršenih 25 godina radnog staža | 1,2 | do 398,17 |
| 10. | Nagrade radnicima za navršenih 30 godina radnog staža | 1,4 | do 464,53 |
| 11. | Nagrade radnicima za navršenih 35 godina radnog staža | 1,6 | do 530,90 |
| 12. | Nagrade radnicima za navršenih 40 godina radnog staža i svakih narednih 5 godina radnog staža | 2,0 | do 663,62 |
| 13. | Naknade za odvojeni život od obitelji | 0,7 | do 232,27 mjesečno |
| 14. | Otpremnine prilikom odlaska u mirovinu | 4,0 | do 1.327,24 |
| 15. | Otpremnine zbog poslovno uvjetovanih otkaza i osobno uvjetovanih otkaza, prema zakonu kojim se uređuje radni odnos | 2,6 | do visine 862,71 za svaku navršenu godinu rada kod tog poslodavca |
| 16. | Otpremnine zbog ozljede na radu ili profesionalne bolesti | 3,2 | do visine 1.061,79 za svaku navršenu godinu rada kod tog poslodavca |
| 17. | Potpora djetetu umrlog ili bivšeg radnika kod kojeg je nastupio potpuni gubitak radne sposobnosti za školovanje do 15. godine života odnosno do završetka osnovnoškolskog obrazovanja | 0,7 | do 232,27 mjesečno |
| 18. | Dar djetetu do 15 godina starosti (koje je do dana 31. prosinca tekuće godine navršilo 15 godina starosti) | do 132,73 godišnje | |
| 19. | Dnevnice za službeno putovanje u tuzemstvu koje traje više od 12 sati dnevno i dnevnica za rad na terenu u tuzemstvu | do 26,55 | |
| 20. | Dnevnice za službeno putovanje u tuzemstvu koje traje više od 8 sati, a manje od 12 sati dnevno | do 13,28 | |
| 21. | Dnevnice za službeno putovanje u inozemstvo koje traje više od 12 sati dnevno i dnevnica za rad na terenu u inozemstvu | do iznosa utvrđenih propisima o izdacima za službena putovanja za korisnike državnog proračuna | |
| 22. | Dnevnice za službeno putovanje u inozemstvo koje traje više od 8 sati, a manje od 12 sati dnevno | do 50% iznosa utvrđenih propisima o izdacima za službena putovanja za korisnike državnog proračuna | |
| 23. | Pomorski dodatak | do 33,19 dnevno | |
| 24. | Pomorski dodatak na brodovima međunarodne plovidbe | do 53,09 dnevno | |
| 25. | Potpore za novorođenče | 4,0 | do 1.327,24 |
| 26. | Dnevnice za službena putovanja per diem koje se radnicima isplaćuju iz proračuna Europske unije radi obavljanja poslova njihovih radnih mjesta, a u svezi s djelatnosti poslodavca | u ukupnom iznosu | |
| 27. | Naknade prijevoznih troškova na službenom putovanju | u visini stvarnih izdataka | |
| 28. | Naknade troškova noćenja na službenom putovanju | u visini stvarnih izdataka | |
| 29. | Naknade troškova prijevoza na posao i s posla mjesnim javnim prijevozom | u visini stvarnih izdataka prema cijeni mjesečne odnosno pojedinačne prijevozne karte odnosno do visine cijene mjesečne odnosno pojedinačne prijevozne karte. Ako na određenom području odnosno udaljenosti nema organiziranog prijevoza, naknada troškova prijevoza na posao i s posla utvrđuje se u visini cijene prijevoza koja je utvrđena na približno jednakim udaljenostima na kojima je organiziran prijevoz odnosno do visine cijene prijevoza koja je utvrđena na približno jednakim udaljenostima na kojima je organiziran prijevoz. | |
| 30. | Naknade troškova prijevoza na posao i s posla međumjesnim javnim prijevozom | u visini stvarnih izdataka, prema cijeni mjesečne odnosno pojedinačne karte odnosno do visine cijene mjesečne odnosno pojedinačne prijevozne karte. Ako radnik mora sa stanice međumjesnog javnog prijevoza koristiti i mjesni prijevoz, stvarni izdaci utvrđuju se u visini troškova mjesnog i međumjesnoga javnoga prijevoza odnosno do visine stvarnih izdataka utvrđenih u visini troškova mjesnog i međumjesnoga javnoga prijevoza. | |
| 31. | Naknade za korištenje privatnog automobila u službene svrhe | do 0,40 po prijeđenom kilometru | |
| 32. | Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.) | 3,0 | do 995,43 godišnje |
| 33. | Naknade za podmirivanje troškova ugostiteljskih, turističkih i drugih usluga namijenjenih odmoru radnika prema propisima ministarstva nadležnog za turizam | 1,0 | do 331,81 godišnje |
| 34. | Novčane paušalne naknade za podmirivanje troškova prehrane radnika |  | do 796,44 godišnje |
| 35. | Troškovi prehrane radnika nastali za vrijeme radnog odnosa kod poslodavaca na temelju vjerodostojne dokumentacije |  | do 1.592,76 godišnje pod uvjetom da računi o obavljenim uslugama prehrane glase na poslodavca i da su podmireni bezgotovinskim putem. Neoporezivi primitak priznaje se za mjesec u kojem je usluga prehrane obavljena. |
| 36. | Troškovi smještaja radnika nastali za vrijeme radnog odnosa kod poslodavaca na temelju vjerodostojne dokumentacije |  | do visine stvarnih izdataka podmirenih bezgotovinskim putem. Neoporezivi primitak priznaje se za mjesec u kojem je usluga smještaja obavljena. |
| 37. | Naknade za troškove redovne skrbi djece radnika isplaćene na račun radnika temeljem vjerodostojne dokumentacije ustanova predškolskog odgoja te drugih pravnih ili fizičkih osoba koje temeljem posebnih propisa i odluka nadležnog tijela skrbe o djetetu predškolske dobi |  | do visine stvarnih izdataka |
| 38. | Premije dopunskog i dodatnog zdravstvenog osiguranja na temelju vjerodostojne dokumentacije |  | do 331,81 godišnje podmirene bezgotovinskim putem |

Iza r. br. 38. dodaje se r.br. 39. koji glasi:

|  |  |  |  |
| --- | --- | --- | --- |
| 39. | Novčane paušalne naknade za podmirivanje troškova radnika za rad od kuće |  | do 3,98 po danu rada od kuće, a najviše do 66,37 mjesečno |

U stavku 3. iza riječi: „25.“ stavlja se zarez, a riječi „i r.br. od 32. do 35.“ zamjenjuju se riječima: „ 32. i 33.“.

U stavku 33. iza riječi: „ili plaćenom odnosno neplaćenom dopustu u skladu s posebnim propisima“ dodaju se riječi: „ili su cijeli mjesec radili od kuće“.

U stavku 43. riječi: „do visine 500,00 kuna“, zamjenjuju se riječima: „do visine 66,37 eura“, a riječi „do visine 1.000,00 kuna mjesečno“ zamjenjuju se riječima: „do visine 132,73 eura mjesečno“.

# Članak 4.

U članku 11. stavku 4. riječi: „preračunavaju se u kunsku vrijednost prema srednjem tečaju Hrvatske narodne banke važećem na dan primitka“ zamjenjuju se riječima: „preračunavaju se u euro primjenom srednjeg tečaja kojeg Hrvatska narodna banka objavljuje na dan isplate“, a riječi: „preračunavanje na srednji tečaj Hrvatske narodne banke obavlja se s 31. prosinca godine u kojoj je oporezivi primitak u inozemstvu ostvaren, a u slučaju poreznog razdoblja kraćeg od kalendarske godine, na posljednji dan u mjesecu s kojim završava to kraće porezno razdoblje“ zamjenjuju se riječima: „preračunavanje se obavlja primjenom srednjeg tečaja Hrvatske narodne banke objavljenog s 31. prosinca godine u kojoj je oporezivi primitak u inozemstvu ostvaren, a u slučaju poreznog razdoblja kraćeg od kalendarske godine, objavljenog na posljednji dan u mjesecu s kojim završava to kraće porezno razdoblje“.

U stavku 8. riječ: „žiroračun“ zamjenjuje se riječima: „račun“.

U stavku 11. riječ: „žiroračuna“ zamjenjuje se riječima: „računa“.

U stavku 14. riječi: „od 5.000,00 kuna“ zamjenjuju se riječima: „od 663,61 euro“, a riječi: „do 5.000,00 kuna“ zamjenjuju se riječima: „do 663,61 euro“.

# Članak 5.

U članku 13. stavku 4. riječ: „žiroračun“ zamjenjuje se riječima: „račun“.

# Članak 6.

U članku 22. stavku 3. točki 5. podtočki 5.5.1. riječi: „3,00 kune“ zamjenjuju se riječima: „0,40 centi“.

U točki 7. riječi: „preko 1.000,00 kuna“ zamjenjuju se riječima: „preko 132,72 eura“.

# Članak 7.

U članku 34. stavku 2. riječi: „do 20.000,00 kuna“ zamjenjuju se riječima: „do 2.654,46 eura“.

U stavku 9. iza riječi: „te ista ulazi u primitke u mjesecu koji slijedi iza mjeseca u kojem je fizička osoba koja je dohodak utvrđivala u paušalnom iznosu ostvarila primitke iznad iznosa propisanog za obvezni ulazak u sustav poreza na dodanu vrijednost“ dodaju se riječi: „a u slučaju kada je razlika ostvarena u zadnjem mjesecu poreznog razdoblja, ulazi u primitke u mjesecu u kojem je i ostvarena“.

# Članak 8.

U članku 35. iza stavka 7. dodaje se novi stavak 8. koji glasi:

„(8) Sredstvima za osobni prijevoz iz članka 33. stavka 1. točke 5. Zakona ne smatraju se vozila koja osim sjedišta vozača imaju najmanje 7 ili najviše 8 sjedišta, koja se koriste isključivo za prijevoz radnika u slučaju rada na terenu, ako poslodavac organizira prijevoz radnika do mjesta rada i povratka s mjesta rada te ako se vozila koriste isključivo za takve svrhe.“.

U dosadašnjem stavku 8. koji postaje stavak 9. riječi: „članka 34. stavka 2. ovoga Pravilnika“ zamjenjuju se riječima „stavka 2. ovoga članka“.

# Članak 9.

U članku 39. stavku 1. riječi: „premašuju 3.500,00 kuna“ zamjenjuju se riječima: „premašuju 464,53 eura“.

# Članak 10.

U članku 44. stavku 3. točkama 4., 6. i 11. riječ: žiroračuna“ zamjenjuje se riječima: „računa“.

# Članak 11.

U članku 55. stavku 3. riječi: „iznosa od 15.000,00 kuna“ zamjenjuju se riječima: „iznosa od 3.185,38 eura“.

U stavku 7. riječi: „kunsku protuvrijednost primjenom srednjeg tečaja Hrvatske narodne banke na dan kad je dohodak ostvaren“ zamjenjuju se riječima: „euro primjenom srednjeg tečaja kojeg Hrvatska narodna banka objavljuje na dan isplate“.

# Članak 12.

U članku 59. stavku 8. točki 2. podtočki 2.3. riječi: „u kunama i lipama“ zamjenjuju se riječima: „u eurima i centima“.

# Članak 13.

U članku 62. stavku 3. točki 2. podtočki 2.9. riječi: „tekući ili žiroračun obvezni su popuniti dio pod 1.7. koji se odnosi na broj tekućeg ili žiroračuna“ zamjenjuju se riječima: „račun obvezni su popuniti dio pod 1.7. koji se odnosi na broj računa“.

U točki 5. riječi: „u kunama i lipama“ zamjenjuju se riječima: „u eurima i centima“.

U točki 20. podtočki 20.1. iza riječi: „šumarstva“ dodaje se zarez i riječi: „djelatnosti proizvodnje električne energije“.

U stavku 7. riječi: „u kunama i lipama“ zamjenjuju se riječima: „u eurima i centima“.

# Članak 14.

U članku 63. stavku 1. točki 2. iza riječi: „šumarstva“ dodaje se zarez i riječi: „dohodak od djelatnosti proizvodnje električne energije“.

# Članak 15.

U članku 64. stavku 1. točki 2. riječ: „žiroračuna“ zamjenjuje se riječima: „računa“.

U točki 3. riječ: „žiroračuna“ zamjenjuju se riječima: „računa“.

U točki 5. riječ: „žiroračunu“ zamjenjuje se riječima: „računu“.

# Članak 16.

U članku 68. stavku 6. riječi: „članka 57. stavka 3. Zakona“ zamjenjuju se riječima: „članka 57. stavka 6. Zakona“.

# Članak 17.

U članku 74. stavak 1. mijenja se i glasi:

„Do 31. siječnja tekuće godine za proteklu godinu odnosno pri prestanku djelatnosti, isplatitelji primitka po osnovi kojega se utvrđuje drugi dohodak koji se ne smatra konačnim iz članka 39. Zakona, dohodak od imovinskih prava i dohodak od kapitala (osim isplatitelja koji su dostavili podatke sukladno članku 71. stavku 16. ovoga Pravilnika) obvezni su dostaviti potvrde o visini pojedinačnih i ukupnih godišnjih primitaka na zahtjev poreznih obveznika.“.

U stavku 2. riječ: „žiroračuna“ zamjenjuju se riječima: „računa“.

# Članak 18.

U članku 76. stavku 3. točki 4. iza riječi: „iznos“ dodaju se riječi: „zajedničkih primitaka i izdataka,“.

# Članak 19.

U članku 77. iza stavka 16. dodaje se stavak 17. koji glasi:

„(17) Obrazac JOPPD koji ima oznaku izvješća prije dana uvođenja eura podnosi se, ispravlja i nadopunjuje u kunama i lipama, a pri plaćanju obveza utvrđenih u tom obrascu iznosi se preračunavaju u euro uz primjenu fiksnog tečaja konverzije i evidentiraju u euru i to na način da se obveze za uplatu/preplatu po tom obrascu utvrđuju prema zbroju preračunatih iznosa u euro na razini svake pojedine vrste prihoda i po svakom stjecatelju primitaka odnosno osiguraniku prema podacima sa stranice B Obrasca JOPPD, a za potrebe povezivanja ispravnih podataka i rasporeda po svakom pojedinom stjecatelju primitaka“.

# Članak 20.

U članku 78. stavku 1. točki 3. riječ: „žiroračun“ zamjenjuje se riječima: „račun“.

# Članak 21.

U članku 84. stavku 9. riječi: „od 100,00 kuna“ zamjenjuju se riječima: „od 13,27 eura“.

# Članak 22.

U članku 91. stavku 4. riječi: „u kunama i lipama“ zamjenjuju se riječima: „u eurima i centima“.

# Članak 23.

Članak 92. mijenja se i glasi:

(1) U skladu s [člankom 86.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla55081) Zakona tijela državne uprave i sudbene vlasti te druga državna tijela i službe jedinica lokalne i područne (regionalne) samouprave, zavodi, neprofitne organizacije, poduzetnici – pravne i fizičke osobe obavljaju isplate primitaka fizičkim osobama, na njihov račun kod banke odnosno nerezidentima na njihov račun.

(2) Iznimno od stavka 1. ovoga članka navedena tijela, organizacije odnosno osobe mogu obveznicima poreza na dohodak, odnosno fizičkim osobama isplatu izvršiti i u gotovu novcu i to za:

1. mirovine iz [članka 21.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla55015) stavka 2. Zakona

2. nagrade nerezidentima iz [članka 39.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla55033) stavka 5. točke 3. Zakona, za sudjelovanje na športskim, umjetničkim i drugim natjecanjima u Republici Hrvatskoj, ako se do završetka natjecanja ne zna koji od natjecatelja ostvaruje pravo na novčanu nagradu

3. primitke od obavljanja sezonskih poslova (sezonski poslovi u poljoprivredi, branje i skupljanje plodova i bilja, poslovi prodaje poljoprivrednih proizvoda, šumskih proizvoda, osvježavajućih napitaka, ledenih slastica, dnevnog tiska, ulaznica i slično, poslovi popisivanja, anketiranja, očitanja brojila i slično, amatersko sudjelovanje u radu kulturno umjetničkih društava i slični poslovi), uz uvjet da ovi primici kod jednog isplatitelja ne prelaze 1.990,85 eura godišnje

4. primitke koji se u skladu s [člankom 8.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54982) Zakona ne smatraju dohotkom, osim primitaka po osnovi darovanja za zdravstvene potrebe iz stavka 1. točke 4. toga članka

5. primitke na koje se u skladu s [člankom 9.](https://www.porezna-uprava.hr/hr_propisi/_layouts/in2.vuk.sp.propisi.intranet/propisi.aspx#id=cla54984) Zakona ne plaća porez na dohodak, osim:

5.1. primitaka učenika i studenata na školovanju za rad preko učeničkih i studentskih udruga po posebnim propisima

5.2. stipendija učenicima i studentima koje se isplaćuju za vrijeme njihova redovnog školovanja, a koje se do propisanog iznosa ne smatraju drugim dohotkom te stipendija koje služe za pokriće troškova iz članka 6. stavka 3. ovoga Pravilnika, osim troškova školarine koji se isplaćuju na račun visokog učilišta

5.3. športskih stipendija, nagrada za športska ostvarenja i naknada športašima amaterima prema posebnim propisima, do propisanih iznosa

5.4. nagrade za radne rezultate i druge oblike dodatnog nagrađivanja radnika (dodatna plaća, dodatak uz mjesečnu plaću i sl.) na koje se do propisanog iznosa ne plaća porez na dohodak​

5.5. primici radnika iz članka 7. stavka 2. r.br. 34. i 37. te stavka 36. ovoga Pravilnika.

6. Primitke od otuđenja posebnih vrsta imovine iz članka 59. Zakona, ako posebnim propisom nije drugačije uređeno.

(3) Povrat više uplaćenog poreza na dohodak i prireza porezu na dohodak iz članka 46. stavka 5. Zakona Porezna uprava izvršit će na način iz stavaka 1. ovoga članka, a iznimno na način iz stavka 2. ovoga članka ako fizička osoba nema otvoren račun odnosno ako u trenutku izvršenja povrata poreza na dohodak ne ostvaruje primitke za koje postoji obveza isplate na račun.“.

(4) Za potrebe Zakona i ovoga Pravilnika, isplatama u gotovu novcu smatra se izravna predaja gotova novca (novčanica i kovanica) i sve druge isplate obavljene izravno odnosno mimo računa poreznih obveznika kod banke.

(5) Isplatitelji primitaka koji se smatraju dohotkom, a koji ne podliježu obvezi doprinosa te poslodavci koji isplaćuju naknadu plaće, a za koje postoji obveza izvješćivanja na Obrascu JOPPD, osim korisnika proračuna koji primitke isplaćuju preko jedinstvenog računa državnog proračuna, dužni su, pri isplatama na račun, na nalozima za plaćanje za isplatu navedenih primitaka navesti sljedeće obvezne elemente u polje »poziv na broj platitelja« na nalogu za plaćanje:

67 OIB – GG001 do 365/366 – X

|  |  |
| --- | --- |
| 67 | broj modela |
| OIB | OIB obveznika plaćanja sa Obrasca JOPPD |
| GG001 do 365/366 | Oznaka izvješća Obrasca JOPPD na kojem se iskazuje primitak koji se isplaćuje |
| X | 9 – isplata naknade plaće od strane poslodavca  10 – isplata mirovine  11 – isplata dohotka od osiguranja  12 – isplata dohotka od kapitala  13 – isplata dohotka od posebne vrste imovine  14 – isplata dohotka od imovinskih prava  15 – isplata drugog dohotka koji ne podliježe obvezi doprinosa |

(6) Iznimno od stavka 1. ovoga članka isplate primitka do 663,61 eura po jednom računu fizičkim osobama koje obavljaju samostalnu djelatnost iz članka 29. Zakona mogu se izvršiti u gotovu novcu.

(7) Iznimno od stavka 1. ovoga članka, u slučaju da se porezni obveznik u skladu s člankom 11. stavkom 13. Zakona odrekne tražbine u korist neke druge osobe (fizičke ili pravne) tada se primitak može isplatiti na račun te druge osobe.

# Članak 24.

Iza članka 92. dodaje se članak 92. a koji glasi:

**„Članak 92.a**

Za potrebe ovoga Pravilnika u skladu s odredbama Zakona, računom se smatra račun za plaćanje sukladno propisu kojim se uređuje platni promet osim odredbi vezanih za račun koji se smatra vjerodostojnom ispravom.“.

# Članak 25.

U članku 93. stavku 3. iza riječi: „šumarstvo“ dodaje se zarez i riječi: „proizvodnja električne energije“.

# Članak 26.

U članku 94. stavku 3. točki 6. riječi: „iznad 100.000,00 kuna“ zamjenjuju se riječima: „iznad 13.272,28 eura“.

# Članak 27.

(1) Izvješće o primicima, porezu na dohodak i prirezu te doprinosima za obvezna osiguranja - Obrazac JOPPD i prilozi 2., 3. i 4. Obrasca JOPPD, mijenjaju se i sastavni su dio ovoga Pravilnika.

(2) Izvješće o inozemnom dohotku rezidenta i tuzemnom neoporezivom dohotku nerezidenta, porezu na dohodak i prirezu - Obrazac INO-DOH te prilog Obrasca INO - DOH: „Šifarnik INO-DOH“, mijenjaju se i sastavni su dio ovoga Pravilnika.

(3) Obrazac DOH, Obrazac DOH - Z, Obrazac EPOM, Obrazac „Potvrda o isplaćenom primitku, dohotku, uplaćenom doprinosu, porezu na dohodak i prirezu“, Obrazac DI, Obrazac KPI, Obrazac KPR, Obrazac P-PPI, Obrazac TO, Obrazac ZPP- DOH, Obrazac „Evidencija o isplaćenim stipendijama za akademsku godinu“ - Obrazac ST, mijenjaju se i sastavni su dio ovoga Pravilnika.

# Članak 28.

Odredbe Pravilnika o porezu na dohodak (Narodne novine, br. 10/17, 128/17, 106/18, 1/19, 80/19, 1/20, 74/20, 1/21, 102/22 i 112/22) i pripadajući mu propisani obrasci primjenjuju se u poreznim postupcima za 2022. godinu.

# Članak 29.

Ovaj Pravilnik objavljuje se u „Narodnim novinama“ i stupa na snagu 1. siječnja 2023. osim članka 1., članka 11. stavaka 4., 8. i 11. izmijenjenih člankom 4. ovog Pravilnika, članka 5., članka 10., članka 62. stavka 3. točke 2. podtočke 2.9. i točke 20. podtočke 20.1. izmijenjenih člankom 13. ovog Pravilnika, članka 14., članka 15., članka 17., članka 20., članka 92. stavka 1., stavka 2. podstavaka 1., 2., 4., 5. i 6., stavka 3., stavka 4., stavka 5. i stavka 7. izmijenjenih člankom 23. ovog Pravilnika, članka 24. i članka 25. ovog Pravilnika koji stupaju na snagu 2. siječnja 2023.

**MINISTAR FINANCIJA**

dr. sc. Marko Primorac